b'\n_START_ARTICLE_\nAndrej \xc4\x8cebul\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral v gra\xc5\xa1kem generalnem semeni\xc5\xa1\xc4\x8du in bil prav tam 1788 posve\xc4\x8den. V letih 1788\xe2\x80\x931797 je bil kaplan v Lembahu (Avstrija), od 1797\xe2\x80\x931798 prav tam provizor, od 1798\xe2\x80\x931799 katehet v Mariboru, potem \xc5\xbeupnik v Vitanju. Bil je odlo\xc4\x8den jo\xc5\xbeefinec. V generalnem semeni\xc5\xa1\xc4\x8du je bil med tistimi gojenci, ki jih gra\xc5\xa1ki \xc5\xa1kof ni hotel posvetiti, ker so bili njihovi odgovori pri izpitih po njegovem mi\xc5\xa1lenju v nasprotju s kr\xc5\xa1\xc4\x8danskimi dogmami._NEWLINE_\xc4\x8cebul je verjetno avtor knjige Ein kleines W\xc3\xb6rterb\xc3\xbcchlein n\xc3\xa4mlich windisch und deutscher Sprache. Enu mala Besedishe Nemrizh Slovinskiga inu Nemshkiga Jesika (Maribor, 1789); za njegovo avtorstvo govori poleg prosvetljenosti zlasti jezik, ki je \xc2\xbbgu\xc5\xa1tanjsko nare\xc4\x8dje\xc2\xab, pome\xc5\xa1ano z oblikami nare\xc4\x8dja Tolstega vrha in Strojne.'